Štefan Harabin (slovensky)



JUDr. Štefan Harabin (* 4. máj 1957, Ľubica) je slovenský právnik, bývalý sudca a dočasne aj predseda Najvyššieho súdu SR, bývalý podpredseda vlády a minister spravodlivosti nominovaný ĽS-HZDS. V prezidentských voľbách v roku 2019 neúspešne kandidoval na post prezidenta SR. Po voľbách vyhlasoval, že ich vlastne vyhral - v "realite pravdy". Kedysi najobávanejší muž justície, dnes smiešny ujo šíriaci zlosť, klamstvá, proruskú propagandu a konšpirácie na youtube, InfoVojne (predtým na Slobodnom vysielači).

Hoaxy, klamstvá a konšpirácie

 * Harabin predpovedal, že 1.7.2018 nám na Slovensko "privezú 11,000 Afričanov, ktorým budeme platiť 800 eur mesačne". Samozrejme, 1. júla nikoho nepriviezli. Túto správu dementovala aj Polícia SR - podľa Harabina však vylúčili iba dátum 1. júla. "A kde máte záruku, že k 1. septembru nie? Alebo k 1. októbru?", pýtal sa Harabin v debate na TA3. Samozrejme, žiadni migranti neprišli ani v septembri, ani v októbri, ani v rokoch 2019 a 2020. Harabin navyše klamal aj o údajnom plate 800 eur - pri konfrontácii v rozhovore pre Denník N priznal, že žiadatelia o azyl dostávajú asi 12 eur mesačne + stravu. Čo na to Harabin? – "To preto, že som na to upozornil. Inak by dostávali 800 eur." Samozrejme, v rozhovore pre Parlamentní listy o 4 dni neskôr už znovu ľapoce o 800-1200 eurách.
 * Andrej Kiska prijal v prezidentskom paláci maskota organizácie Človek v ohrození – kozu Božku. Podľa Harabina môžu niektorí kozu vnímať ako symbol diabla. "Tieto symboly sú tu vysielané podprahovo, aby sa stierali rozdiely medzi dobrom a zlom a rozkladala sa morálka", "bolo to urobené vysoko sofistikovane a zámerne", hodnotil v tom čase ešte stále sudca(!) charitatívnu akciu.
 * 5.6.2017 Harabin zdieľal hoax, že na benzínkach v Bratislave sú v tankovacích pištoliach skryté ihly infikované HIV.
 * šíri prekrútený výrok Billa Gatesa vytrhnutý z kontextu - vraj chce očkovaním znižovať počet ľudí na svete
 * Kotleba je vraj Sorosovský agent a agent CIA
 * 14.11.2019 sa stretol s Marianom Kotlebom na rokovaní o spoločnej kandidátke VLASŤ a ĽSNS do parlamentných volieb; informáciu o výsledku rokovania však Harabinov štáb poslal ešte v čase, keď rokovania s Kotlebovou delegáciou stále prebiehali; Harabin najskôr zapieral, že by mal prejav napísaný už dopredu (vraj to boli iba poznámky), potom začal košpirovať a tvrdiť novinárom, že „cez ESET ste sa dostali do mojich poznámok, aj to je možné. Veď ESET kontroluje všetko.“
 * šíri konšpirácie o 5G sieťach (podľa Harabina ide o smrteľnú sieť, ktorá zabíja nielen ľudí, ale aj zvieratá)

Proruská propaganda

 * podľa Harabina 2. svetovú vojnu rozpútali Anglosasi
 * krymské referendum bolo podľa Harabina vyhlásené v súlade s ústavou - napriek tomu, že v ukrajinskej ústave je čierne na bielom, že Ukrajina je nedeliteľná a o zmene územia sa môže rozhodnúť iba v celoštátnom referende, napriek tomu, že protiústavnosť referenda potvrdzuje aj stanovisko Ústavného súdu SR a Benátskej komisie
 * pri téme krymského referenda sa odvoláva na "stanovisko komisie 30 akreditovaných právnikov pri EÚ" - na organizáciu AALEP; pri bližšom preskúmaní človek zistí, že nejde o 30 právnikov, že AALEP nie je európska inštitúcia, ale obyčajné združenie právnikov a lobistov s prepojením na Kremeľ a že argumenty v samotnom stanovisku sú úplne scestné

Pandémia COVID-19

 * pandémia bola podľa Harabina naplánovaná; pandémiu COVID-19 vraj predpovedala Madonna (pretože na na Eurovízii v roku 2019 tancovala s korunkou na hlave(!), jeje vystúpenie bolo podľa Harabina podobné rituálom satanistov(??) a na jednom albume má písací stroj značky Corona); Madonna sa neskôr sama nakazila vírusom SARS-COV2; nie je známe, či Harabin pije pivo značky Corona a či tiež náhodou nepredpovedal pandémiu
 * "Nejde o nový vírus, ale o nový test. Začalo sa v ľuďoch testovať niečo, čo sa nikdy netestovalo – prítomnosť koronavírusov," tvrdí náš najväčší odborník na vírusy.
 * „Najvyššia úmrtnosť na koronavírus je práve v lokalitách, kde spustili 5G siete. A tam, kde ich niet, je situácia oveľa lepšia,“ tvrdil Harabin na jar 2020. Nebola to pravda vtedy a nie je to pravda ani dnes.
 * podľa Harabina je nosenie rúšok "zjavne mučením"
 * Očkovaniu proti vírusu COVID-19 neverí. „Dávajú sa očkovať a dávajú si tam pichať vitamíny,“ vyhlásil sudca bez dôkazov.
 * Harabin začal vyhlasovať protiepidemiologické opatrenia za nulitné - agenda, ktorú prevzala a doviedla do dokonalosti dovtedy neznáma "nulitná advokátka" Adriana Krajníková